Danske piger viste vejen til EM guld, da de udraderede deres norske modstandere på Dana Cuppen.

De danske kvindelige fodboldspillere på landsholdet skal bare gøre som de 14-årige piger fra Fortuna Hjørring. Banke Norge 7-0 med overlegent og målsøgende spil. - Nu har vi har vist, hvordan de skal gøre, siger anfører og forstopper Kirstine Jensen, der var sikkerheden selv mod det norske hold Bærum. Kirstine tror da også på en dansk sejr i aften. Og det gør ikke noget, hvis den ikke bliver helt så stor. Med på sidelinien i Hjørring var Heidi Johansen, der på grund af en skade måtte melde afbud til landsholdet som keeper. Hun er knap så sikker på en dansk sejr i aften. - Hvis Danmark fører 3-0 efter fem, seks minutter, så er jeg da jublende lykkelig, men det bliver nok noget mere tæt, erkender Heidi Johansen, der til daglig spiller sammen med seks af landsholdsspillerne, der kommer fra Fortuna. Hun tror på, at Danmark slår Norge i semifinalen i aften og går videre til finalen på søndag. Kampen spilles klokken 20:30, og lige præcis på det tidspunkt, er de dygtige piger, der viste vejen med deres 7-0 sejr i gang med deres næste kamp, som er en ottendedels finale. Men hellere gå videre i turnering og gå glip af landsholdets kamp på TV end tabe.